## Odluka Ustavnog suda Republike Hrvatske broj: U-VII-938/2001 od 10. svibnja 2001.

### NN 43/2001 (11.5.2001.), Odluka Ustavnog suda Republike Hrvatske broj: U-VII-938/2001 od 10. svibnja 2001.

# USTAVNI SUD REPUBLIKE HRVATSKE

if !supportEmptyParas endif

722

Ustavni sud Republike Hrvatske u Vijeću za rješavanje izbornih sporova,
u sastavu sudac Jurica Malčić, kao predsjednik Vijeća te suci Željko Potočnjak
i Milan Vuković, kao članovi Vijeća, rješavajući u povodu žalbe Hrvatske
seljačke stranke, Županijske organizacije Osječko-baranjske županije, za
zaštitu izbornog prava, na sjednici Vijeća održanoj 10. svibnja 2001. godine,
jednoglasno je donio sljedeću

## ODLUKU

I. Odbija se kao neosnovana žalba Hrvatske seljačke stranke, Županijske
organizacije Osječko-baranjske, protiv rješenja Županijskog izbornog
povjerenstva Osječko-baranjske županije, klasa: 013-03/01-02/8, urbroj:
2158/1-01-13-01-9 od 5. svibnja 2001.

II. Ova odluka objavit će se u »Narodnim novinama«.

```
Obrazloženje
```

1. Hrvatska seljačka stranka, Županijska organizacija Osječ­ko-baranjske
županije, zastupana po Stjepanu Živkoviću, pred­sjed­niku Županijske
organizacije Hrvatske seljačke stranke Osječ­ko-baranjske županije, podnijela
je žalbu protiv rješenja Županijskog izbornog povjerenstva Osječko-baranjske
županije, klasa: 103-03/01-02/8, urbroj: 2158/1-01-13-01-9 od 5. svibnja 2001.

2. Osporavanim rješenjem odbačen je prigovor žalitelja na rješenje Općinskog
izbornog povjerenstva Općine Erdut, od 2. svibnja 2001., kojim nije prihvaćena
lista Hrvatske seljačke stranke zbog nepravovaljanosti. To rješenje obrazloženo
je na način da je u postupku utvrđivanja valjanosti liste utvrđeno »da lista
nije valjana s razloga što je uvidom u osobnu iskaznicu kandidata Damira
Klasičeka broj 9154683 utvrđeno da isti ima prebivalište u Osijeku, Sv. Roka
41. Dakle nositelj liste i kandidat na listi nije ispunio uvjete iz članka 2.
stavka 2. u uvodu citiranog Zakona (Zakon o izboru članova predstavničkih
tijela jedinice lokalne i područne (regionalne) samouprave, »Narodne novine«,
broj 33/01) te je zbog toga utvrđena nepravilnost koja listu čini neurednom.«.

Prigovor protiv tog rješenja
od 2. svibnja 2001., odbačen je s obrazloženjem da je izjavljen od neovlaštene
osobe, tj. od tajnika Županijske organizacije Hrvatske seljačke stranke
Osječko-baranjske županije, a utvrđeno je da ovlaštenje za podnošenje prigovora
zbog nepravilnosti u postupku kandidiranja i izbora članova općinskih i
gradskih vijeća ima gospodin Stjepan Živković, temeljem punomoći predsjednika
Hrvatske seljačke stranke, i koja punomoć je deponirana u Županijskom izbornom
povjerenstvu.

3. Žalitelj ne osporava da je
prigovor u povodu kojeg je doneseno osporavano rješenje potpisala neovlaštena
osoba.

Predlaže Ustavnom sudu da
ukine osporavano rješenje i dozvoli mu predati listu kandidata Hrvatske
seljačke stranke za Općinsko vijeće Erdut.

*Žalba nije osnovana.*

4. Prema odredbi članka 7. stavka 1. Statuta Hrvatske seljač­ke stranke,
od 22. prosinca 2000., »Predsjednik HSS zastupa i predstavlja HSS. U slučaju
spriječenosti zamjenjuje ga jedan od njegovih zamjenika, kojeg odredi, a u
slučaju da su i zamjenici spriječeni, zamjenjuje ga jedan od potpredsjednika
kojega za to ovlasti Predsjedništvo.«.

Prigovor protiv rješenja Općinskog izbornog povjerenstva Općine Erdut,
od 2. svibnja 2001., podnio je gospodin Tomo Arbanas, kao tajnik Županijske
organizacije Osječko-baranjske žu­pa­nije Hrvatske seljačke stranke, a ne gospodin
Stjepan Živković temeljem posebne punomoći predsjednika Hrvatske seljačke
stranke.

Prema odredbi članka 10.
stavka 1. alineje 3. Zakona o po­litičkim strankama (»Narodne novine«, broj
76/93, 111/96, 164/98 i 36/01), odredbe o predstavljanju i zastupanju stranke
mora sadr­žavati njezin statut.

S obzirom na navedenu odredbu
članka 7. stavka 1. Statuta Hrvatske seljačke stranke, a nakon očevida u spis
izbornog predmeta, koji ne sadrži podatak da bi gospodin Tomo Arbanas, kao
tajnik Županijske organizacije Osječko-baranjske županije Hrvat­ske seljačke
stranke bio ovlašten zastupati Hrvatsku seljačku stranku, Ustavni sud smatra da
je osporavano rješenje pravilno i zakonito.

5. Stoga je temeljem odredbe
članka 56. stavka 4. Zakona o izboru članova predstavničkih tijela jedinice
lokalne i područne (regionalne) samouprave, odlučeno kao u izreci.

Broj: U-VII-938/2001
Zagreb, 10. svibnja 2001.

USTAVNI SUD REPUBLIKE HRVATSKE

Predsjednik Vijeća
**Jurica Malčić**, v. r.

if !supportEmptyParas endif

Odluka, NN 43/2001-722